**Rondel de toamnă**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamna așterne prin crânguri covoare,

Iar vântul doinește ușor printre vii;

Iarna pe culme își face cărare

Gătită-n dantelă de fulgi argintii.

Când cerul își culcă nori peste zare

Și picuri de ploaie dansează zglobii,

Toamna așterne prin crânguri covoare,

Iar vântul doinește ușor printre vii.

Tropot se-aude și scâncet de care

Ce vin către case cu umbre târzii;

Undeva se aprind rugi în altare...

Când noaptea dansează sub stele făclii,

Toamna așterne prin crânguri covoare...